text: প্রণব চোপড়া(), (জন্ম ৬ ই সেপ্টেম্বর ১৯৯২) হলেন একজন ভারতীয় ব্যাডমিন্টন খেলোয়াড়। ২০০৭ সালে, তিনি ভারতের জাতীয় ব্যাডমিন্টন দলের সদস্য হন। ২০১৮ সালে, গোল্ড কোস্টে অনুষ্ঠিত কমনওয়েলথ গেমসে, ভারতের জাতীয় দলের একজন মিশ্র দলের সদস্য হিসাবে মিশ্র দল বিভাগে প্রণব স্বর্ণ পদক জেতেন।
  
  শৈশব এবং প্রাথমিক প্রশিক্ষণ 
  
  প্রণব চোপড়া ৭ বছর বয়েসে একটি ব্যাডমিনটন র‍্যাকেট হাতে তুলে নেন। অনূর্ধ্ব-১৩ এবং অনূর্ধ্ব-১৯ তে তিনি ছেলেদের দ্বৈতে দু দুই বার জাতীয় চ্যাম্পিয়ন হয়েছিলেন। অনূর্ধ্ব—১৯ স্তরে তিনি এক বছরে রেকর্ড ৯ টি শিরোপা জিতেছিলেন। তিনি শহরে থাকলে শাস্ত্রী হল, লুধিয়ানা ব্যাডমিন্টন একাডেমীতে প্রশিক্ষণ করতেন। তিনি সাউথ সিটিতে থাকতেন এবং পরে তিনি গোপীচাঁদ ব্যাডমিন্টন একাডেমি, হায়দ্রাবাদে ভর্তি হন। তিনি আট ঘণ্টা অনুশীলন করতেন এবং একককের পরিবর্তে দ্বৈত এবং মিশ্র দ্বৈত ম্যাচে খেলতে পছন্দ করতেন। তার পিতা এম কে চোপড়া মনে করেন, ভারতে সেরা কোচ পুল্লেলা গোপীচাঁদ এবং তিনি প্রণবের খেলা ভালো করতে সাহায্য করেছেন। তার কৃতিত্ব মধ্যে, তিনি কয়েকটি জাতীয় র্যাংকিং টুর্নামেন্ট, ইউথ কমনওয়েলথ গেমস, পুনে, ডাবলসের ফজর সিনিয়র ইন্টারন্যাশনাল চ্যালেঞ্জ কাপে দ্বৈতে সোনা, তেহরান, ইরানে আবার ব্রোঞ্জ পদক এবং মুম্বাইতে টাটা ইন্টারন্যাশনাল চ্যালেঞ্জে স্বর্ণ পদক জিতেছেন।
  
  কর্মজীবন
  
  ২০০৭ 
  ২০০৭ সালে, বেনডাঙ্গ, থাইল্যান্ডে অনুষ্ঠিত মিলো জুনিয়র টুর্নামেন্টে প্রণবের আন্তর্জাতিক অভিষেক ঘটে।
  
  ২০০৮ 
  ২০০৮ সালে, বেলওয়ালী স্পোর্টস কমপ্লেক্স, পুনেতে, কমনওয়েলথ যুব গেমসে প্রণব ব্রোঞ্জ পদক জিতেছিলেন এবং ছেলেদের ডাবলস ইভেন্টে বি.সাই সায়েনেথের সাথে অংশ নেন।
  
  ২০১০ 
  ২০১০ সালে, প্রণব মিশ্র প্রতিযোগিতায় জাতীয় চ্যাম্পিয়ন হন।
  
  ২০১১ 
  ২০১১ সালে, প্রণব সুইস ইন্টারন্যাশনাল চ্যালেঞ্জ, বার্ন, সুইজারল্যান্ডের পুরুষদের দ্বৈত ইভেন্টে একটি রৌপ্য পদক জিতেছিলেন।
  
  ২০১৩ 
  ২০১৩ সালে, প্রণব পুরুষদের দ্বৈত প্রতিযোগিতায় জাতীয় চ্যাম্পিয়ন হন।
  
  ২০১৪ 
  ২০১৪ এশিয়ান গেমসে প্রণব অংশগ্রহণ করেন এবং ২০১৪ সালের কমনওয়েলথ গেমসে মিশ্র দলের ব্রোঞ্জ পদক ম্যাচে সিঙ্গাপুরের মিশ্র দলের কাছে ৩-২ স্কোরে ভারতীয় মিশ্র দল হেরে যায়।
  
  ২০১৬ 
  ২০১৬ সালে, ব্রাজিল ওপেনে এবং রাশিয়ান ওপেনে, সিক্কি রেড্ডিকে সঙ্গে নিয়ে প্রণব দুটি গ্র্যান্ড প্রিক্স শিরোপা জিতেছিলেন। তিনি ভারতীয় ব্যাডমিন্টন খেলোয়াড় প্রডনিয়া গাদ্রেকে বিয়ে করেন।
  
  ২০১৮ 
  ২০১৮ সালে, গোল্ড কোস্টে অনুষ্ঠিত কমনওয়েলথ গেমসে, গাদ্দে রুথভিকা শিবাণীকে সাথে নিয়ে প্রণব মিশ্র জুটি শ্রীলঙ্কার শচীন ডায়াস এবং থিলিনি প্রমোদিকা হেন্দেয়েওয়াকে ২১-১৫, ১৯-২১, ২২-২০ স্কোরে পরাজিত করেন এবং ভারতকে মিশ্র দল বিভাগে স্বর্ণ পদক পাওয়ার দিকে এগিয়ে নিয়ে যান। তারপর ভারতীয় মিশ্র দল ৫-০ স্কোরে শ্রীলঙ্কার মিশ্র দলকে হারিয়ে দেয় এবং ভারতীয় দলের একজন মিশ্র দলের সদস্য হিসাবে মিশ্র দল বিভাগে প্রণব স্বর্ণ পদক জেতেন।
  
  কৃতিত্ব
  
  এশিয়ান যুব চ্যাম্পিয়নশিপস 
  মিশ্র দ্বৈত
  
  বিডব্লিউএফ গ্র্যান্ড প্রিক্স 
  বিডব্লিউএফ গ্র্যান্ড প্রিক্সের দুটি স্তর, গ্র্যান্ড প্রিক্স এবং গ্র্যান্ড প্রিক্স গোল্ড। ২০০৭ সাল থেকে ব্যাডমিন্টন ওয়ার্ল্ড ফেডারেশন (বিডব্লিউএফ) কর্তৃক অনুমোদিত ব্যাডমিন্টন টুর্নামেন্টের একটি সিরিজ।
  
  পুরুষদের দ্বৈত
  
  মিশ্র দ্বৈত
  
   বিডব্লিউএফ গ্র্যান্ড প্রিক্স গোল্ড টুর্নামেন্ট
   বিডব্লিউএফ গ্র্যান্ড প্রিক্স টুর্নামেন্ট
  
  বিডব্লিউএফ ইনটারন্যাশনাল চ্যালেঞ্জ / সিরিজ
  পুরুষদের দ্বৈত
  
   বিডব্লিউএফ ইন্টারন্যাশনাল চ্যালেঞ্জ টুর্নামেন্ট
   বিডব্লিউএফ ইনটারন্যাশনাল সিরিজ টুর্নামেন্ট
  
  তথ্যসূত্র
  
  বহিঃসংযোগ 
   Pranav Chopra at gc2018.com
  
  বিষয়শ্রেণী:১৯৯২-এ জন্ম
  বিষয়শ্রেণী:জীবিত ব্যক্তি
  বিষয়শ্রেণী:ব্যাডমিন্টন খেলোয়াড়
  বিষয়শ্রেণী:ভারতীয় পুরুষ ব্যাডমিন্টন খেলোয়াড়
title: প্রণব চোপড়া